
BUREAU VERITAS




ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09-15-19; факс: 056/ 84-13-14

www.burgas.bg; електронна поща: obshtina@burgas.bg

ДО

ПРЕДСЕДАТЕЛЯ НА

ОБЩИНСКИ СЪВЕТ
ГР.БУРГАС
ДОКЛАДНА ЗАПИСКА

от

ЙОРДАНКА БЕНОВА-АНАНИЕВА – ЗА КМЕТ НА ОБЩИНА БУРГАС

съгласно Заповед № 769/31.03.2017г. 

ОТНОСНО : Одобряване на Подробен устройствен план – План за улична регулация /ПУП-ПУР/ за трасе на обслужващи улици от о.т.789 до о.т.26 и от о.т.83 до о.т.87 при път II-79 “Бургас – Средец“, за осигуряване на транспортен достъп до имоти, находящи се в предвидено разширение на населеното място, в обхвата на устройствени зони 5/Смф1, 26/Смф, 27/Смф, 07079/60 и 9/Пп по действащ ОУП на гр.Бургас, местност „Черна гора“ /бивша местност „Кара баир“/ и „Техникума“, землище ж.р.Меден Рудник, гр.Бургас 
УВАЖАЕМИ ОБЩИНСКИ СЪВЕТНИЦИ

Проектът за Подробен устройствен план – План за улична регулация /ПУП-ПУР/ за трасе на обслужващи улици от о.т.789 до о.т.26 и от о.т.83 до о.т.87 при път II-79 “Бургас – Средец“, находящи се в предвидено разширение на населеното място, в обхвата на устройствени зони 5/Смф1, 26/Смф, 27/Смф, 07079/60 и 9/Пп по действащ ОУП на гр.Бургас, местност „Черна гора“ /бивша местност „Кара баир“/ и „Техникума“, землище ж.р.Меден Рудник, гр.Бургас, е изготвен във връзка с необходимостта от транспортно и пешеходно обслужване на имотите, попадащи в описана по-горе територия, и обвързване на територията с уличната регулация на зона Г, ж.р.Меден Рудник, гр.Бургас.  
С Решение № 19-10/29.11.16г. на Общински съвет Бургас е разрешено изработването и е одобрено техническо задание за изработване на ПУП-ПУР за трасе на обслужващи улици от о.т.789 до о.т.26 и от о.т.83 до път II-79 “Средец – кв.Меден Рудник – (Бургас – Маринка)“, за осигуряване на транспортен достъп до имоти, находящи се в предвидено разширение на населеното място, в обхвата на устройствени зони 5/Смф1, 26/Смф, 27/Смф, 07079/60 и 9/Пп по действащ ОУП на гр.Бургас, местност „Черна гора“ /бивша местност „Кара баир“/ и „Техникума“, землище ж.р.Меден Рудник, гр.Бургас. Решението е съобщено по реда на чл.124б, ал.2 от ЗУТ. 
С настоящия ПУП-ПУР се осигурява възможността за комуникацио-тарнспортното обслужване на имотите, максимално съобразявайки се с обслужващите пътища по кадастрална карта на гр.Бургас, с подходите и връзките по влезли в сила ПУП-ПРЗ за поземлени имоти и комуникационно-транспортните схеми към тях.

С трасетата на новопредвидените обслужващи улици е предложена най-икономичната транспортна и пешеходна връзка на УПИ и ПИ с уличната регулация на зона Г, ж.р.Меден Рудник, гр.Бургас., в обвръзка с път II-79 “Бургас – Средец“.
В територията, попадаща в обхвата на ПУП-ПУР има влезли в сила ПУП за отделни имоти. ПУП са одобрени преди влизане в сила на ОУП на гр.Бургас.
Предложеното трасе на обслужваща улица от о.т.789 до о.т.26 граничи с устройствена зона 07079/61 – предвидена за озеленяване. 
Трасето на новопредвидената улица с начало о.т.789 – последната осова точка по ул.“Миньорска“, зона Г, ж.р.Меден Рудник, гр.Бургас, преминава през имоти с идентификатори 07079.8.286 и 07079.287 – и двата общинска собственост с начин на трайно ползване „за селскостопански, горски път“, през ПИ с идентификатори 07079.8.284 и 07079.8.514 - и двата общинска собственост с начин на трайно ползване „за местен път“, през ПИ с идентификатор 07079.665.169 - общинска собственост с начин на трайно ползване „за второстепенна улица“, и се свързва при о.т.26 с план на Промишлена зона „Меден Рудник“ (б.м. „Върли бряг“), одобрен със Заповед № 348/01.04.2004г.

Трасето на новопредвидената улица с начало о.т.83 на уличната регулация на Мина „Върли бряг“ преминава по ПИ с идентификатор 07079.665.173 - общинска собственост с начин на трайно ползване „за второстепенна улица“ и достига до главен път Бургас – Средец при о.т.87.
С ПУП-ПУР се предвижда трасетата на обслужващите улици да са с минимален габарит от 12.00м. - две пътни платна от 4.00м. и двустранен тротоар с ширина 2.00м.
С трасето на новопредвидените улици за осигуряване на необходимия габарит се отнемат части от ПИ с идентификатори 07079.8.890, 07079.8.891, 07079.8.395 и 07079.665.73 – частна собственост.
С разработката се засяга частично западната регулационна граници на УПИ I-46, чиято площ се променя от 3236 кв.м. на 3194 кв.м.
За имотите общинска собственост, засегнати от трасетата на новите улици, е на лице предварително съгласие от Общински съвет Бургас по реда на ЗОЗЗ и ЗСПЗЗ.

Към ПУП-ПУР е изработен трасировъчен чертеж с координатен регистър на чупките по новото трасе на улицата, координатен регистър на новите осови точки и таблица с баланс на площите, отнети от ПИ за осигуряване габарита на улицата. 
Съгласно ОУП и схема на КИН към него територията в обхвата на ПУП-ПУР се намира в близост до м.„Шилото“ – местност с наличие на археологически културни ценности. Във връзка с това заданието и предложението за ПУП-ПУР са съгласувани със становище с изх. №РД-12-4-96/16.032016г на РИМ – Бургас и становище с изх. №33-НН-783/29.09.2016г. на МК.                
Проектът за ПУП-ПУР е съгласуван с РИОСВ – Бургас с писмено становище изх.№ ПД-666/1/07.04.2016г.
Разработката е разгледана от ОЕСУТ при Община Бургас на заседание, проведено на 11.01.2017г. и е приета с решение, изразено в Протокол №2 – по т.19 от дневния ред. Проектът е обявен на заинтересуваните собственици по реда на чл.128 от ЗУТ със съобщение, обнародвано в Държавен вестник бр.17 от 21.02.2017г. В законния срок не са постъпили възражения, видно от акт за приключило обявяване от 24.03.2017г.
Предвид гореизложеното, на основание чл.21, ал.1, т.11 от ЗМСМА, чл.129, ал.1 и чл.16а от ЗУТ, и като взех предвид Протокол – Решение №2/11.01.2017г. - т.19 от дневния ред на ОЕСУТ на Община Бургас, акт за приключило обявяване от 24.03.2017г., становище изх.№ ПД-666/1/07.04.2016г.. на РИОСВ Бургас, предлагам на Общински съвет Бургас да вземе следното:





Р Е Ш Е Н И Е
На основание чл.21, ал.1, т.11 от ЗМСМА, чл.129, ал.1 и чл.16а от ЗУТ, Общински съвет Бургас одобрява Подробен устройствен план – План за улична регулация /ПУП-ПУР/ за трасе на обслужващи улици от о.т.789 до о.т.26 и от о.т.83 до о.т.87 при път II-79 “Бургас – Средец“, за осигуряване на транспортен достъп до имоти, находящи се в предвидено разширение на населеното място, в обхвата на устройствени зони 5/Смф1, 26/Смф, 27/Смф, 07079/60 и 9/Пп по действащ ОУП на гр.Бургас, местност „Черна гора“ /бивша местност „Кара баир“/ и „Техникума“, землище ж.р.Меден Рудник, гр.Бургас, съгласно приложения проект и баланс на територията, които са неразделна част от настоящото решение. 


Решението да се изпрати в 7-дневен срок за обнародване в „Държавен вестник“ по реда на чл.129, ал.1 от Закона за устройство на територията.

Решението подлежи на обжалване по реда на чл. 215, ал.4 от ЗУТ чрез Общински съвет Бургас пред Административен съд - гр.Бургас в 30-дневен срок от обнародването му.

Приложения: ПУП-ПУР, ТЧ, координатен регистър на трасето на улицата и новите осови точки, таблица на засегнатите имоти, Протокол-решение на ЕСУТ №2 – т.19 от 11.01.2017г., Решение № 19-10/29.11.16г.  на Общински съвет Бургас, Становище с изх.№ ПД-666/1/07.04.2016г. на РИОСВ – Бургас, становище с изх. №РД-12-4-96/16.032016г на РИМ – Бургас, становище с изх. №33-НН-783/29.09.2016г. на МК, съобщение за обявяване на проект за ПУП-ПУР в ДВ бр.17 от 21.02.2017г.; акт за приключило обявяване от 24.03.2017г.
ЙОРДАНКА БЕНОВА - АНАНИЕВА
За Кмет на Община Бургас
съгласно Заповед № 769/31.03.2017г.   

Съгласували:
инж.Чанка Коралска
Заместник кмет „Строителство
инвестиции и регионално развитие‘

aрх. Веселина Илиева

Главен архитект

Директор дирекция УТ

Златина Георгиева

Директор дирекция ПНО

Изготвил:
инж.Калина Георгиева 
Главен специалист УТ
